Document ID: /roh_data/filtered/fineweb-2-filterrobots_roh.jsonl.gz/61078

Plazzas da giug dalla vischnaunca Ilanz/Glion
Il ppa – post da consultaziun svizzer per la prevenziun d'accidents ha a caschun dad in’uatga examinau ils aspects da segirtad dallas plazzas da giug dalla vischnaunca Ilanz/Glion. Il ppa ha redegiu in rapport che cuntegn recumandaziuns e fatg attents sin munglonzas. Certas da quellas munglonzas han stuiu vegnir rugaladas immediatamein. Quellas lavurs ein vegnidas exequidas per minimar la resca ed evitar accidents pli grevs. Ulteriurs objects sin las plazzas da giug ston tut tenor vegni allontanai. La vischnaunca Ilanz/Glion elavurescha in concept per la sanaziun ed il manteniment dallas plazzas da giug sin igl entir intschess da vischnaunca cun integrar la populaziun el liug.
Nus supplichein per enconuschientscha.
Glion, ils 21 da zercladur 2019 Direcziun communala Ilanz/Glion